
Cynllun Gwers Cam 1

Cynllun Gwers – Cam 1 Cynllun Gwers 

	Darpar Athro 
	Mared Powell
	Dosbarth:
	Derbyn 

	Maes Dysgu a Phrofiad neu Bwnc
	Datblygiad Iaith, Llythrennedd a Chyfathrebu (Ffurf ysgrifennu)
	Dyddiad:
	20/01/2020 – 24/01/2020

	Ffocws Gwers:
	Ysgrifennu llythyr

	Cysylltiadau ystyrlon â’r Cwricwlwm 
	· Defnyddio geiriau, cymalau a brawddegau syml 
· Defnyddio lluniau i’w helpu i ddadelfennu geiriau a deall y testun 
· Cyfleu ystyr drwy luniau a thrwy wneud marciau 
· Creu ac arddweud brawddeg ar lafar sy’n disgrifio digwyddiadau, profiadau a lluniau i gyfleu ystyr
· Copïo ac ysgrifennu llythrennau, geiriau ac ymadroddion
· Defnyddio cymhorthion sillafu 
· Defnyddio geiriau cyfarwydd ag aml eu defnydd wrth ysgrifennu

	Cysylltiadau ystyrlon â:
Chyfrifoldebau trawsgwricwlaidd
	 

	Targedau Personol (Cysylltiedig â SAC ac wedi eu nodi mewn adolygiad wythnosol)

Deall a chyfleu ystod o ddibenion ac arferion ar gyfer asesu.





	Amcanion Dysgu (ffocws ar ddysgu – defnyddio geirfa ddealladwy):

	
NYW: Ysgrifennu llythyr o ddiolch i Fflic a Fflac. 















	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Uwch
· Trafod beth wnaethant fwynhau am sioe bypedau Fflic a Fflac fel grŵp
· Cynnwys ‘Annwyl’ ac ‘Oddi Wrth’
· Cynnwys Aled Afal
· Defnyddio’r patrwm brawddeg ‘Diolch yn fawr am’
· Defnyddio’r stribed llythrennau heb luniau i fodeli 
· Ysgrifennu 3 brawddeg â pheth cymorth

Canol
· Trafod beth wnaethant fwynhau am sioe bypedau Fflic a Fflac fel grŵp 
· Cynnwys ‘Annwyl’ ac ‘Oddi Wrth’ 
· Cynnwys Aled Afal
· Defnyddio’r patrwm brawddeg ‘Diolch yn fawr am’ 
· Defnyddio’r stribed llythrennau gyda lluniau i fodeli 
· Ysgrifennu 2 brawddeg gyda chymorth

Isaf
· Trafod beth wnaethant fwynhau am sioe bypedau Fflic a Fflac fel grŵp 
· Defnyddio’r patrwm brawddeg ‘Diolch am’
· Adrodd eu llythyr ar lafar gan ddefnyddio ystumiau
	· Marcio
· Adborth ar lafar
· Hunan asesu – bodiau i fyny/i lawr 




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	Cyfnod agoriadol (gyda chysylltiadau â dysgu blaenorol)
	Bydd yr athrawes yn cyflwyno NYW i’r dosbarth cyfan ar y mat. Byddant yn trafod sioe pypedau Fflic a Fflac er mwyn atgoffa’r disgyblion o beth ddigwyddodd a’u cwestiynu. Oes rhywun yn cofio pwy ddaeth i’ch gweld cyn gwyliau’r Nadolig? Beth oedd enwau’r pypedau? Pwy wnaeth fwynhau’r sioe pypedau? Beth oedd eich hoff ran o’r sioe pypedau? Dweud eu bod am ysgrifennu llythyr i Fflic a Fflac i ddweud diolch am ddod i’w gweld a thrafod ei bod yn bwysig i ni ddweud diolch ayyb. Trafod nodweddion llythyr e.e. Oes rhywun yn gwybod beth yw llythyr? Pwy sy’n gwybod beth ydym ni’n rhoi ar ddechrau a diwedd llythyr?
Atgoffa’r disgyblion i gyfeirio at y wal weithio lle mae enghraifft o lythyr i’w weld.
	Ymateb i’r hyn mae’r athrawes yn dweud. Cynnig atebion i ddangos dealltwriaeth a faint maent yn cofio am ymweliad Fflic a Fflac. 



	Lluniau Fflic a Fflac 
Bydsi
Wal Weithio
Enghraifft o lythyr i gyfeirio at

	Addysgu a Dysgu Craidd
	Bydd y dasg wedi ei gwahaniaethu tair gwaith ar gyfer gwahanol alluoedd, yn ôl grwpiau iaith y dosbarth. Mae’r m.p.ll wedi ei wahaniaethu uchod ar gyfer y tri gallu.
Cyfeirio at y WW lle mae enghraifft o lythyr i’w weld.
Darparu stribed llythrennau i’r disgyblion er mwyn modeli ffurfiant llythrennau - bydd gwahanol stribedi ar gyfer gwahanol alluoedd.
Defnyddio pen melyn i fodeli lythrennau os yw disgyblion yn cael trafferth eu ffurfio.
Modeli ystumiau i ddisgyblion wrth iddynt fynd ati i gofio eu llythyr o’u cof cyn eu recordio ar gyfer tystiolaeth.
	Bydd disgwyl i’r gallu uwch ysgrifennu’n annibynnol gyda chymorth pan fod angen. Byddant hefyd yn defnyddio Aled Afal er mwyn cyfarwyddo gyda phrif lythyren ac atalnod llawn. Bydd y gallu canol yn ysgrifennu’r rhan fwyaf o’r llythyr e.e. ‘Diolch yn fawr am’ gan fod hyn yn ymarfer patrwm brawddeg, a bydd yr athrawes yn cwblhau’r frawddeg os yw’n rhy heriol i’r unigolyn. Bydd y gallu canol yn ysgrifennu llai o frawddegau i gymharu gyda’r uwch hefyd. 
Ar gyfer y gallu is byddant yn cynnwys lluniau i ddangos beth maent yn diolch am ar ddiwedd eu brawddegau. Byddant hefyd yn defnyddio ystumiau i gofio eu llythyron, cyn symud ymlaen i adrodd eu llythyron a fydd yn cael eu recordio. Caiff eu recordiad eu trosglwyddo i gôd QR a fydd yn cael eu gludo yn eu llyfrau gwaith.
	Llyfrau Gwaith
Pensiliau 
Rwber
Pren Mesur 
Wal Weithio
Ipad
Stribed llythrennau
Pen melyn
Siswrn 
Glud
Lluniau Fflic a Fflac 

	
Sesiwn Gloi
	Bydd y disgyblion i gyd yn mynd nôl i’r mat er mwyn cloi’r wers. Byddant yn adolygu prif nodweddion llythyr sef ‘Annwyl’ ac ‘Oddi Wrth’. Pwy wnaethoch chi ysgrifennu llythyr at? Beth oeddech chi’n dweud yn y llythyr? Diolch yn fawr am… 
Cyfeirio at y WW fel bod angen er mwyn helpu’r disgyblion a’u hatgoffa.
	Ymateb i gwestiynau’r athrawes gan gynnig atebion. Dangos dealltwriaeth o’r hyn maent wedi dysgu yn ystod y wers. 



	Wal Weithio

Gwerthuso’r Profiad Dysgu
 (cynhwyswch gyfeiriadau at SAC)

	Gwerthuso’r hyn y mae Disgyblion yn ei Ddysgu


	Tystiolaeth o Ddysgu (gan gynnwys agwedd at ddysgu dros amser))
	Er i mi weithio gyda sawl grŵp o wahanol alluoedd i gwblhau’r dasg hon, rwyf am werthuso dysgwyr o’r grŵp gallu uchaf. Fe wnes i eu gwerthuso trwy gyd-weithio â nhw a chynnig cymorth fel bod angen, e.e. synnu llythrennau yn araf iddynt er mwyn iddynt adnabod y llythyren ar y stribed llythrennau cyn symud ymlaen i’w ffurfio, amlinellu llythrennau mewn pen melyn i fodeli. Braf oedd clywed sawl disgybl yn helpu ac annog eu cyd-ddisgyblion wrth gwblhau’r dasg e.e. dangos iddynt ble oedd llythyren benodol ar y stribed llythrennau. Ar adegau roedd angen annog ambell unigolyn gan nad oes llawer o hyder ganddynt wrth ddefnyddio’r iaith Gymraeg gan mai Cymraeg ail iaith ydynt.


	Y Camau Nesaf ar gyfer Cynnydd

	Ar gyfer y grŵp uchaf mae angen iddynt ddod i’r arfer gyda defnyddio’r strategaeth Aled Afal, bydd hyn yn dod gydag amser ac wrth gwblhau gwaith ysgrifenedig. Maent hefyd yn dechrau defnyddio’r stribed llythrennau sydd heb luniau er mwyn iddynt allu adnabod llythrennau heb ddefnyddio lluniau i’w helpu. 





	Dadansoddiad Adfyfyriol o Addysgu a Strategaethau ar gyfer Datblygiad – gan gynnwys cyfiawnhad/rhesymwaith dewisiadau pedagogaidd


	Tystiolaeth o’m Harfer Effeithiol 


	Er nad oeddwn yn medru gorffen y dasg ffocws gyda phob unigolyn o fewn un diwrnod, roedd eu hatgoffa o’r dasg yn ddyddiol yng nghyflwyniad y wers wedi talu ffordd. Erbyn diwedd yr wythnos roeddent yn medru ateb yn hyderus pwy oeddent yn ysgrifennu llythyr at, ac agweddau pwysig o’r llythyr, e.e. Annwyl, Oddi Wrth, Diolch yn fawr am…
Teimlaf fy mod wedi gwahaniaethu’r dasg yn addas ar gyfer y tri gwahanol allu.


	Meysydd ar gyfer fy Natblygiad

Targedau Personol ar gyfer Cynnydd

	Er fy mod yno i fodeli ac arwain disgyblion, byddai modd i mi beidio modeli lythrennau i ddisgyblion yn syth os ydynt yn dweud eu bod nhw’n methu eu ffurfio. Dylwn ofyn a rhoi cyfle iddynt i geisio ffurfio’r llythyren o leiaf dwywaith yn gyntaf gan ddefnyddio’r stribed llythrennau i’w helpu. Os ydynt dal yn methu a’u ffurfio, yna gallwn ddefnyddio pen melyn er mwyn modeli iddynt.

